open-index/open-wikipedia-markdown huggingface dataset:
משיר שחור

**משיר שחור** (שם מדעי: *Tor khudree*) הוא מין של דג גרם ממשפחת הקרפיוניים החי בנהרות הרריים בהודו וסרי לנקה. הוא קרובו לסוג של המין משיר זהוב.
## מאפיינים
בשיא גודלו מגיע המשיר השחור לאורך של מעל מטר ולמשקל של כ-45 קילוגרם, אך פרטים כאלה כבר אינם נראים, והאורך הממוצע של הדגים מגיע ל-50 ס"מ בלבד. הדג בעל קשקשים רחבים בצבע כסוף ומעט כהה בפלג העליון. יש לו שלוש שורות גפיים וזנב המורכב מזוג אברות וכן סנפיר גבי גדול. צבע הסנפירים אפור-זהוב ולחלק מהסנפירים גוון אדמדם. הראש בהיר ומוארך בעל פס זהוב על הלחי ועם שפתיים רחבות בעלות בינים הנוטים אל מתחת לשפה ועיניים גדולות ולבנות. הדג הוא אוכל-כול הניזון מהחי והצומח.

הדג חי בנהרות רחבים ובזרמים גבוהים והוא מתרבה בסמוך לאשדים הקטנים, שם גדלים הצעירים מוגנים מטורפים. הם נפוצים בנהר צ'מבל (Chambal River), יובל של הנהר הארוך יאמונה שמצוי במרכז הודו. חוקרים מעריכים שאזור זה צריך להיות שמור ומגודר כדי למנוע את הכחדת הדגים. פרטי משיר שחור מגודלים כדגי נוי בבריכות שונות.

## קישורים חיצוניים

## הערות שוליים

קטגוריה:בעלי חיים שתוארו ב-1839
קטגוריה:טקסונים שתוארו בידי וויליאם הנרי סייקס
קטגוריה:קרפיוניים
קטגוריה:מגה-פאונה של אירואסיה
קטגוריה:הודו: דגי מים מתוקים
מילאים ראמה

**מילאים ראמה** (בצרפתית: **Milaim Rama**, בקרואטית: **Milajim Rama**, נולד ב-29 בפברואר 1976) הוא כדורגלן עבר שווייצרי ששיחק בעמדת החלוץ וזוהה בעיקר עם פ.צ. תון. לראמה שבע הופעות במדי נבחרת שווייץ, עמה השתתף ביורו 2004.

## קריירת מועדונים
ראמה שיחק כנער במועדון בסלידהיה מאלבניה, ובשנת 1994 עבר לשווייץ, והמשיך לשחק עוד שלוש שנים במועדון פ.צ. אינטרלאקן. בשנת 1997 החל ראמה לשחק בפ.צ. תון, ששיחקה אז בליגת המשנה השווייצרית. כבר מעונת 1997/98 היה ראמה שחקן הרכב בקבוצה, אך רק בעונת 1999/00 החל לעשות את הפריצה שלו, והבקיע שמונה שערים בעונה זו, ועוד שבעה שערים בעונת 2000/01. בעונת 2001/02 רשם ראמה עונת שיא, כשהבקיע 25 שערי ליגה, וסייע לקבוצתו להעפיל לליגת העל השווייצרית מהמקום השלישי. בעונת 2002/03 ראמה הבקיע 20 שערים וסיים עם קבוצתו במקום השביעי בליגת העל השווייצרית. בעונת 2003/04 הבקיע ראמה עשרה שערים במדי תון, וסיים עם קבוצתו במקום השישי.

בעונת 2004/05 עזב ראמה את תון ועבר לשחק באאוגסבורג, ששיחקה במחוז דרום של הליגה הגרמנית השלישית. ראמה לא התאקלם היטב באוגסבורג, והבקיע שער אחד ב-13 הופעות בעונה זו. בעונת 2005/06 חזר ראמה לשווייץ, כשחתם בפ.צ. שפהאוזן, ששיחקה אז בליגת העל השווייצרית. ראמה ערך 26 הופעות בעונה זו, בהן הבקיע חמישה שערים, וסיים עם שפהאוזן במקום השמיני בליגה.

בקיץ 2006 חזר ראמה לפ.צ. תון ושיחק במועדון זה עד פרישתו. בעונות 2006/07 הבקיע ראמה חמישה שערי ליגה, וסיים עם קבוצתו במקום השביעי. בעונת 2007/08 הבקיע ראמה שמונה שערי ליגה, אך נשר עם תון לליגת המשנה השווייצרית. בעונת 2008/09 הבקיע ראמה עשרה שערים אך לא הצליח לשוב עם תון לליגת העל השווייצרית. בעונת 2009/10 חזרו ראמה ותון לליגה הבכירה, כשראמה הבקיע שבעה שערים. בשתי העונות הבאות, 2010/11 ו-2011/12, הבקיע ראמה שלושה שערים בכל עונה, וסיים עם קבוצתו במקום החמישי בליגת העל השווייצרית. בתום עונת 2011/12 פרש ראמה ממשחק פעיל.

## קריירה בינלאומית
ראמה ערך שבע הופעות במדי נבחרת שווייץ, הראשונה הייתה בשנת 2003. בשנת 2004 זומן ראמה לסגל השווייצרי ליורו 2004. בטורניר זה ערך ראמה הופעה אחת, כשנכנס כמחליף בדקה ה-85 במקום דניאל גיגקס, במחזור האחרון של שלב הבתים, בו הפסידה שווייץ 3-1 לצרפת. ראמה ושווייץ הודחו מטורניר זה בתום שלב הבתים, ולאחר הטורניר, ראמה לא זומן יותר לסגל השווייצרי.

## קישורים חיצוניים

קטגוריה:כדורגלנים קוסוברים
קטגוריה:כדורגלנים שווייצרים
קטגוריה:חלוצי כדורגל קוסוברים
קטגוריה:חלוצי כדורגל שווייצרים
קטגוריה:כדורגלני תון
קטגוריה:כדורגלני אאוגסבורג
קטגוריה:כדורגלני שפהאוזן
קטגוריה:כדורגלני נבחרת שווייץ
קטגוריה:כדורגלני יורו 2004
קטגוריה:ספורטאים שווייצרים בגרמניה
קטגוריה:שווייצרים שנולדו ב-1976
תאודור פון ורדה

גנרל **תאודור [[פרייהר]] פון ורדה** (בגרמנית: **Theodor Freiherr von Wrede**; 30 בנובמבר 1888 – 3 במרץ 1973), היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון ורדה נולד ב-30 בנובמבר 1888 בונדסבק שהשתייכה לאימפריה הגרמנית, ובשנת 1907 התגייס לצבא הגרמני הקיסרי, והצטרף לרגימנט הלנסרים ה-5 (וסטפאליה), עמו לחם מלחמת העולם הראשונה. ב-18 באוגוסט 1916 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

לאחר המלחמה הצטרף פון ורדה לרייכסווהר, ומילא בו תפקידי פיקוד ומטה. ב-1 במאי 1929 הוא הועלה לדרגת מיור, וב-1 באוקטובר 1933 הא הועלה לדרגת אוברסט לוטננט. ב-1 בפברואר 1934 הוא מונה למפקד רגימנט הפרשים ה-10, וב-1 באוגוסט 1935 הוא הועלה לדרגת אוברסט. בסתיו 1937 הוא מונה לנספח הצבאי בבודפשט, וב-1 באפריל 1939 הוא הועלה לדרגת גנרל מיור.

### מלחמת העולם השנייה
בסוף אוקטובר 1939 מונה פון ורדה למפקד הדיוויזיה ה-423 בפולין, ובמרץ 1940 הוא מונה למפקד הדיוויזיה ה-393 בוורשה. ב-8 ביוני 1940 הוא מונה למפקד הדיוויזיה ה-290, ולחם עמה במהלך המערכה על צרפת כחלק מהקורפוס ה-38 במסגרת הארמייה הרביעית, ולאחר מכן כחלק מהקורפוס ה-18 במסגרת הארמייה התשיעית. באמצע ספטמבר 1940, הוא נתן את הפיקוד על הדיוויזיה להלגה אולב למשך חודש, וב-1 במרץ 1941 הוא הועלה לדרגת גנרל לוטננט. במהלך מבצע ברברוסה הוא לחם עם הדיוויזיה כחלק מהקורפוס הממונע ה-56 במסגרת ארמיית הפאנצר הרביעית, והשתתף עמה בקרבות השונים בזירה הצפונית. בינואר 1942 נלכדה הדיוויזיה בכיס דמיאנסק, יחד עם 5 דיוויזיות אחרות, אך הן חולצו במאי אותה שנה. ב-22 בפברואר 1942 הוענק לו עיטור צלב האבירים של צלב הברזל, וב-1 במאי 1942 הוא נפצע קשה ליד דמיאנסק. לאחר החלמתו הוא לא חזר לקבל תפקיד פיקודי, וב-31 בדצמבר 1944 הוא פרש מהצבא.

### לאחר המלחמה
לאחר המלחמה התגורר פון ורדה בבון, עד למותו ב-30 במרץ 1973.

## קישורים חיצוניים
* תאודור פון ורדה באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:מעוטרי הצלב הגרמני בזהב
קטגוריה:גרמנים שנולדו ב-1888
קטגוריה:גרמנים שנפטרו ב-1973
אברהם אביטבול

הרב **אברהם אביטבול (אבוטבול)** (סביבות שנת ה'תרל"ה, 1875 – י' באדר ה'תש"ה, 1945) היה רב, ראש ישיבה ודרשן במרקש ובקהילות נוספות במרוקו.

## ביוגרפיה
נולד במרקש למשורר רבי שלמה אביטבול, בנו של הדיין רבי יוסף אביטבול.
250px|שמאל
למד תורה בישיבות מרקש אצל רבי אברהם זריהן, רבי אלעזר הלוי ורבי שלמה הכהן. בו' בניסן ה'תר"פ נשא את שרה, בתו של הגביר שלמה אלפסי, ממנה נולד לו בנו יצחק. כשגדל בתורה, החל ללמד בבית הכנסת צלאת אל עזמה בעיר, לצד הרב יעקב דהאן, כאשר הרב דהאן לימד בעיקר את בני הכפרים שבאזור והרב אביטבול לימד בעיקר את בני מרקש עצמה. הוא לימד בשיטת הפלפול. במקביל, היה נושא שיעורי תורה לבעלי בתים בשבתות (שיעורים אלו היו נמשכים כארבע שעות, והיו נאמרים ללא כל ספר פתוח, כאשר המחצית הראשונה הייתה בעיון ופלפול והמחצית השנייה הייתה דרשה עממית). ישיבתו הכשירה תלמידים לרבנות ולמקצועות הקודש ברחבי מרוקו. הוא סירב להצעה לכהן כדיין בעיר, ולפרנסתו עסק כסוכן של חברת ייצוא בריטית. בשנת ה'תרפ"ה עזב את מרקש, ונדד בין קהילות מרוקו. הוא יסד ישיבה בעיר וזאן, וכיהן בה כרב. לאחר כשנה, עבר לכהן כרב בעיר אל-עריש שבמרוקו הספרדית, וגם בה ייסד ישיבה ועמד בראשה. לאחר כשש שנים, שב למרקש.

עמד בקשרים עם גדולי רבני מרוקו, בהם הרבנים הראשיים למרוקו הרב רפאל אנקווא, אשר התפעל מגדולתו התורנית בעת שביקר בבית מדרשו ברבאט, והרב שאול אבן דנאן, אשר השיב לו תשובה לשאלה שהתקשה בה עם תלמידיו בלימודם בישיבה.

נפטר במרקש בי' באדר ה'תש"ה (1945) ונקבר בבית הקברות היהודי במרקש.

## מתלמידיו
* אלוף הרב גד נבון - הרב הראשי לצה"ל.
*הרב חיים ביטון - רב העיר מלייה שבמרוקו הספרדית, מחבר ספר לב חיים על חלקת מחוקק על אבן העזר.
* הרב יאיר חפוטא – רבה של באר יעקב (אביו של הרב אברהם חפוטא).
* הרב לוי סעדיה נחמני – מקובל, מחבר ספר "ברית הלוי" על מגילת קהלת.
* הרב שלום אלבז – רבה של חדרה.
* הרב יוסף פרץ – רב המושבים מגדים וגורן.
* הרב שמעון ברוך אוחיון – ראש ישיבת "כתר תורה" בקזבלנקה ורבה של יפו, מחבר ספר "הליכות שבא". עזב משרת רבנות בשביל ללמוד ממנו.
* הרב יעקב פרץ – רב הכפר אית חכים ורב קהילת "אליהו הנביא" באשדוד.
* הרב חנניה דרעי – רבה של יפו ומזכירו האישי של הרב יעקב משה טולידאנו.
* הפייטן רבי דוד בוזגלו.

## ראו גם

*רבי יעקב נחמני
*רבי יעקב דהאן
*הרב יאיר חפוטא
*הרב גד נבון
*מרקש

## לקריאה נוספת
*חביב איבגי, **אבני זיכרון לקהילת מראקש**, לוד ה'תשס"ד, עמ' צב-צט.
* שלמה זלמן מיארה, **מראקש וחכמיה** אלול ה'תשע"א, כרך א', עמ' 251-254.
*הרב יוסף הלל, **מצבות מראכש**, ירושלים תשע"ו, עמ' 4-5.

## קישורים חיצוניים
* סיפורים אודותיו, מתוך הספר "חכמה מקדם" מאת הרב חזי כהן, באתר "מורשת מרוקו".

## הערות שוליים

קטגוריה:מרקש: רבנים
קטגוריה:ראשי ישיבה מרוקאים
קטגוריה:יהודים מרוקאים
בדרכה

**בדרכה** היא סדרת טלוויזיה דוקומנטרית ששודרה בטלוויזיה החינוכית בין 28 במאי עד 7 באוגוסט 2018. הסדרה עוסקת בסיפורן של נשים ישראליות ובהעצמה נשית.

## מבנה התוכנית
"בדרכה" הייתה סדרה דוקומנטרית שהציגה בפני הצופים סיפורים אישיים, עמדות, עשייה חברתית ותרבותית, התפתחות מקצועית ויצירה אמנותית של נשים ישראליות ובכך מאפשרת לצופים לגלות דרכי חשיבה חדשות על הגשמה אישית, העצמה נשית, לתפישות של גבריות ונשיות ולתפקיד היחיד במשפחה, בחברה ובתרבות הישראלית.

"בדרכה" הציגה בכל תוכנית נושא מרכזי ורלוונטי לחייהם של נשים ואנשים כגון: נשים במקצועות הנחשבים גבריים, גיבורות תרבות, שינויים באמצע החיים ועוד. נשים מכל רחבי הארץ, ממגזרים שונים, מדתות שונות, מתחומי עשייה שונים מאפשרות לצופים מפגש עם המסע האישי שלהן, והדרך בה הן מגשימות אותו.

## ראו גם
* אחת שיודעת
* אינטרמצו עם אריק
* קשר משפחתי

## קישורים חיצוניים
* 
* 

קטגוריה:הטלוויזיה החינוכית הישראלית: תוכניות וסדרות
קטגוריה:סדרות טלוויזיה ישראליות שעלו לשידור בשנת 2018
כסיף שפל-עין

**כסיף שפל-עין** או **כָּסִיף** (שם מדעי: *Hypophthalmichthys molitrix*) הוא מין של דג גרם ממשפחת הקרפיוניים. בטבע הוא חי באזור שבין סין עד למזרח סיביר, אך הוא הופץ במגוון מדינות למטרות חקלאות, לרבות בישראל, ובכמה מקומות בהם הופץ, הוא נמלט לטבע והפך למין פולש. זהו אחד הדגים הנפוצים ביותר בחקלאות הימית, לאחר המין אמור לבן (קרפיון העשב) מאותם אזורים.

## מאפיינים
דג הכסיף יכול להגיע לאורך של 60–100 ס"מ. הדג הגדול ביותר שנתפס הגיע לאורך 140 סנטימטר ושקל 50 קילוגרם. כמו ששמו מרמז זהו דג בצבע כסף וגוון מעט זהוב בראשו וזנבו. הסנפירים גדולים וורודים והזנב דו-אונתי. פה הדג גדול מאוד ופונה מעלה והעיניים מצויות בתחתית הראש.

הדג חי בנהרות ואגמים בסין ורוסיה ומסנן יצורים קטנים מאוד כמו זואופלנקטון ואצות שונות מהמים, בכך הוא מועיל להם עקב סילוק של אצות כחוליות רעילות מהמים. לעומת זאת באמריקה הצפונית דג הכסיף נחשב מין פולש. הוא גורם לתחרות קשה לדגים כמו חדקן שיניים אמריקאי, American gizzard shad ולצאצאי דגים רבים הניזונים גם הם מפלנקטון. כדי להתרבות נודד הכסיף במעלה הזרמים, והדגיגים הבוקעים נסחפים במורד הזרמים וניזונים מפלנקטון.

הדג לא מצוי בסכנת הכחדה אך אוכלוסייתו ירדה עקב פגיעה בבית גידולו ובאזורי ההשרצה שלו, ואף בגלל זיהום מים ודיג יתר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1844
קטגוריה:טקסונים שתוארו בידי אשיל ולנסיין
קטגוריה:קרפיוניים
קטגוריה:מגה-פאונה של אירואסיה
קטגוריה:ארץ ישראל: דגי מים מתוקים
קטגוריה:סין: דגי מים מתוקים
קטגוריה:דגי מאכל
אולג קונונוב

**אולג גאורגייביץ' קונונוב** (בבלארוסית: **Алег Георгіевіч Конанаў**; נולד ב-23 במרץ 1966 בקורסק) הוא כדורגלן עבר סובייטי ובלארוסי ומאמן כדורגל בהווה.

## קריירה כשחקן
קונונוב החל את קריירת המשחק שלו בשנת 1983 כאשר שיחת כקשר בקבוצת איסקרה סמולנסק.

בשנת 1986, חתם בקבוצת דנייפר מוהילב, מהליגה הבלארוסית.

בשנת 1989, חתם בקבוצת זוריה לוהנסק, מהליגה האוקראינית. בסוף אותה שנה, חזר לליגה הבלארוסית וחתם בקבוצת ויטבסק.

בשנת 1993, חתם בקבוצת לוקומוטיב ויטבסק.

בשנת 1994, חתם בקבוצת דווינה ויטבסק.

בשנת 1995, חתם בקבוצת רוך חוז'וב, מהליגה הפולנית.

בשנת 1996, חתם בקבוצת נפטן נובופולוצ'ק.

בשנת 1998, חתם בקבוצת טורפדו מינסק ובסוף אותה העונה נבחר לשחקן השנה בליגה הבלארוסית.

בשנת 2000, פרש ממשחק פעיל והחל לעבוד כעוזר מאמן בטורפדו מינסק, לוקומוטיב מינסק ושריף טירספול.

## קריירה כמאמן
קונונוב החל בקריירת אימון כאשר מונה למאמן בקבוצת רפטי לבוב מליגת העל האוקראינית.

בשנת 2012, מונה למאמן בקבוצת סבסטופול מחצי האי קרים.

בשנת 2013, מונה למאמן בקבוצת קרסנודר מליגת העל הרוסית.

כאשר אימן את קרסנודר, העפילה הקבוצה לשלב הבתים בליגה האירופית, אך לא זכתה בתואר מקומי ולמרות זאת זכה בתואר מאמן השנה ברוסיה בעונת 2015.

בשנת 2017, מונה למאמן בקבוצת אחמט גרוזני, אך פוטר לאחר מספר משחקים.

בשנת 2018, מונה למאמן בקבוצת ארסנל טולה ומספר חודשים לאחר מכן מונה למאמן בקבוצת ספרטק מוסקבה אך פוטר לאחר הדחה במשחקי המוקדמות של הליגה האירופית.

בחודש פברואר 2020, מונה למאמן בקבוצת ריגה מליגת העל הלטבית וזכה עמה באליפות כבר בעונת הבכורה שלו בקבוצה. בנובמבר של אותה שנה עזב את ריגה מסיבות אישיות.

מיוני 2022 עד ינואר 2023 אימן שוב את ארסנל טולה.

## קישורים חיצוניים

## הערות שוליים

קטגוריה:כדורגלנים בלארוסים
קטגוריה:קשרי כדורגל סובייטים
קטגוריה:כדורגלנים סובייטים
קטגוריה:קשרי כדורגל בלארוסים
קטגוריה:כדורגלני ויטבסק
קטגוריה:כדורגלני דנייפר מוהילב
קטגוריה:כדורגלני זוריה לוהנסק
קטגוריה:כדורגלני רוך חוז'וב
קטגוריה:מאמני כדורגל בלארוסים
קטגוריה:מאמני כדורגל רוסים
קטגוריה:מאמני אחמט גרוזני
קטגוריה:מאמני ארסנל טולה
קטגוריה:מאמני ספרטק מוסקבה
קטגוריה:בלארוסים שנולדו ב-1966
קוקסהאפן

**קוקסהאפן** (בגרמנית: **Cuxhaven**) היא עיר עצמאית ובירתו של מחוז קוקסהאפן בסקסוניה התחתונה שבגרמניה. העיר כוללת את הנקודה הצפונית ביותר בסקסוניה התחתונה. היא ממוקמת על חופו של הים הצפוני, בשפך נהר האלבה. רובעי העיר דונן, דזה וזאלנבורג הם פופולריים במיוחד מקומות נופש על הים הצפוני. בעיר מתגוררים 48,551 תושבים, נכון לדצמבר 2016.

בקוקסהאפן ממוקמים רציף דיג חשוב ונקודה לרישום ספינות עבור המבורג, כמו גם עבור תעלת קיל עד 2008. תיירות גם היא בעלת חשיבות רבה להתפתחות העיר. העיר ואת קודמתה ריצביטל (Ritzebüttel) היו שייכות להמבורג מהמאה ה-13 עד 1937. האי נויוורק שבבעלות המבורג, ממוקם צפונית-מערבית לקוקסהאפן בים ואדן שבים הצפוני. סמלה של העיר, המכונה קוגלבאקה (Kugelbake), הוא משואה שפעם שימשה כמגדלור; ציון העץ בתחילתו של נהר האלבה מסמן את הגבול בין הנהר לים הצפוני וגם מעטר את סמלה של העיר.

## היסטוריה
ממוזער|ימין|נמל הדיג על יד פישמארקט (Fischmarkt, שוק הדגים).
[ממוזער|ימין|ספינה לדיג [חסילונים.]]
[ממוזער|ימין|תחנת קוקסהאפן ממערב, [2008.]]
ריצביטל, היום חלק מקוקסהאפן, היה שייך לחבל האדלן (Hadeln), שבשטחה של דוכסות סקסוניה. אחרי פיצול השושלת בשנת 1296 הייתה ריצביטל לחלק מדוכסות סקסוניה-לאוונבורג. בשנת 1394 כבשה העיר המבורג את המבצר של ריצביטל ועשה אותה למעוזה כדי להגן על שפך נהר האלבה, שמחברת את העיר עם הים הפתוח.

חברת "קו המבורג-אמריקה" בנתה טרמינל אוניות נוסעים בקוקסהאפן בשנת 1900. הטרמינל, שחובר ישירות להמבורג על ידי קו רכבת ייעודי, שימש נקודת מוצא עיקרית למהגרים גרמנים ואירופאים עד שנת 1969, אז נפסקה קו הנסיעות מנמל קוקסהאפן. אולם האספה המצועצע ומבניו המשוריינים שרדו נזקים מימי מלחמה ושלום, ובשנת 1998 החל שימוש בו כמוזיאון וכמסוף של ספינת תענוגות.

ב-15 במרץ 1907 זכתה קוקסהאפן למעמד עיר במדינת המבורג. בשנת 1937 הפכה, בעקבות "חוק המבורג הגדולה", למחוז עירוני של חבל שטאדה בפרובינציית הנובר הפרוסית. בשנת 1972, שולבו כמה קהילות כפריות שכנות במחוז העירוני קוקסהאפן. ב-1977 איבדה קוקסהאפן את מעמדה כמחוז עירוני, ובמקומו נוצרה מחוז קוקסהאפן, שקוקסהאפן הייתה לבירתו.

במהלך מלחמת העולם הראשונה היה בסיס הטיסה הצבאי נורדהולץ (Nordholz) וההאנגרים שלו לכלי טיס, מדרום לקוקסהאפן, אחד מתחנות ספינות האוויר המרכזיים של גרמניה. בחג המולד 1914 הוא הותקף על ידי מטוסים ימיים של שירות האוויר של הצי המלכותי הבריטי.

בין 1945 ל-1964 בוצעו ניסויים שונים בטילים ליד קוקסהאפן.

## תיירות
מקורותיה של התיירות בקוקסהאפן חוזרים לשנת 1816, אז נוסד בעיר מקום נופש לחוף הים. מאז 1964 בעיר מקומות נופש רבים הידועים בשל מזג האוויר הנוח שבהם (*Seeheilbad*) ומרכז נופש בשם "ארץ קוקס" (Cuxland, קוקסלאנד).
## ערים תאומות
*
*
*
*
*

## הקהילה היהודית
ממוזער|בית הקברות היהודי של קוקסהאפן.

## קישורים חיצוניים

* 
* Die vergessenen Raketenexperimente von Cuxhaven , על ניסויי הטילים בעיר
* מידע תיירותי על העיר
* 
* 
* 

## הערות שוליים

קטגוריה:גרמניה: ערי נמל
קטגוריה:סקסוניה התחתונה: ערים
קטגוריה:יישובים שהוקמו ב-1907
קטגוריה:הים הצפוני: ערי נמל
המטבע הצבאי (ישראל)

**המטבע הצבאי** היה הכינוי לשטרות כסף זר שהונפקו על ידי בנק ישראל לאחר כיבוש יהודה ושומרון, רצועת עזה, חצי האי סיני ורמת הגולן במלחמת ששת הימים.
ממלא מקום שר האוצר, זאב שרף ונגיד בנק ישראל, דוד הורוביץ, החליטו להדפיס את השטרות על מנת למנוע מחסור במטבעות המקומיים ולהבטיח את היציבות הכלכלית של השטחים, עד שיוכרע עתידם בהחלטה מדינית.
שטרות אלה הונפקו לפי המטבע המקומי של המדינה שהחזיקה את השטחים עד לפני המלחמה - הדינר הירדני בגדה המערבית, הלירה הסורית ברמת הגולן והלירה המצרית ברצועת עזה וסיני.

התקדים המשפטי למהלך כזה בחוק הבינלאומי נמצא בהנפקות המטבעות של האזורים הכבושים באירופה ואסיה על ידי בעלות הברית. לאחר מלחמת העולם השנייה בעלות הברית הוציאו מטבעות חירום לשטחים שנכבשו .

עיצוב השטרות בוצע בידי האחים שמיר (שגם עיצבו את שטרות סדרה ב' של הלירה הישראלית) ובידי גרד רוטשילד וזאב ליפמן מ"סטודיו רולי". האחים שמיר עיצבו את שטרות הדינר האחד ו-500 פילס ליו"ש, את 5 הלירות לעזה וסיני, ואת ה-1 לירה לרמת הגולן. רוטשילד וליפמן עיצבו את שטרות ה-1 לירה לעזה וסיני ואת ה-5 דינר ליו"ש. שטרות ה"כסף קטן", ששימשו כתחלופה למטבעות, עוצבו על ידי בנק ישראל והמדפיס הממשלתי.

על כל שטר הופיע שם מפקדת כוחות צה"ל באזור המיועד, וחתימת אלופי פיקוד דרום, מרכז, וצפון (בהתאמה) בעברית. שם מנפיק השטרות, בנק ישראל עצמו לא הופיע עליהם. לא היה זמן להטביע סימני מים (המשמשים למניעת זיופים) על השטרות, ולא היה בנמצא הנייר המאובטח איתו הדפיסו שטרות. במקום אלו, השטרות הודפסו על הנייר ששימש להדפסת איגרות החוב הממשלתיות, שכן גם הוא כלל קישוטים כנגד זיופים.

ביוני 1967 התחילו להדפיס את הכסף בירושלים, אולם קצב ההדפסה היה איטי, ובנק ישראל נאלץ לייצא את ההדפסה גם לבתי דפוס שומרי סוד בהולנד ובבלגיה. בסך הכל נדפסו 25 מיליון שטרות.

בפועל התברר כי לא היה צורך במטבעות הצבאיים. תיירים ישראליים הגיעו אל השטחים בהמוניהם, והביאו איתם את הלירה הישראלית.
ביולי 1967 הוכרזה הלירה הישראלית כמטבע חוקי בשטחים שנכבשו לצד המטבע המצרי והירדני, ועד מהרה החליפה הלירה הישראלית לגמרי את המטבעות האלו.
המטבע נגנז לחלוטין לאחר שלא זכה לאישור מצד ראש הממשלה לוי אשכול, שאמר "רק זה היה חסר לנו, כסף של כובשים!".

ב-1978 החליטו בנק ישראל ומשרדי האוצר והביטחון לשרוף את מלאי השטרות. מספר קטן מהשטרות נשמר במוזיאון בנק ישראל.

## השטרות

## ראו גם
*דינר ירדני
*לירה מצרית
*לירה סורית
*לירה ישראלית
*הממשל הצבאי הישראלי בשטחים

## קישורים חיצוניים
*אלון לנדאו, שני צידי המטבע, השטרות הגנוזים של עזה, הגדה המערבית ורמת הגולן, יוני 2024

## הערות שוליים

קטגוריה:ישראל: מטבעות
קטגוריה:ירדן: כלכלה
קטגוריה:מצרים: כלכלה
קטגוריה:סוריה: כלכלה
קטגוריה:יהודה ושומרון
קטגוריה:סיני
קטגוריה:רמת הגולן
קטגוריה:1967 בישראל
MG SA

**MG SA** היא מכונית סלון מתוצרת יצרנית הרכב הבריטית MG Cars אשר יוצרה, בין השנים 1936–1939. בשנת 1936 מחיר דגם "MG SA" בתצורת 4 דלתות, "סלון" עמד בבריטניה על 415 שטרלינג.

## תצורות דגמי "MG SA"
למכונית מספר דגמים:
* 4 דלתות - סלון
* 4 דלתות, מודל "Tourer" - קבריולה
* 2 דלתות - קבריולה

## תמונות

קובץ:MG SA mfd 1938 2388cc (sic dvla).JPG | דגם "MG SA", שנת 1938
קובץ:MG SA 2.3L (1936) - 29836433502.jpg | דגם "MG SA", שנת 1936
קובץ:MG SA BW 2017-07-16 13-38-42.jpg | דגם "MG SA" - מבט לתוך הרכב
קובץ:1938 MG SA - detail3.jpg | דגם "MG SA" - מבט לתוך הרכב
קובץ:1938 MG SA - seatsR.jpg | דגם "MG SA" - מבט למושב האחורי
קובץ:1938 MG SA - detail2.jpg | דגם "MG SA" - מבט ללוח מחוונים (dashboard)
קובץ:1938 MG SA - detail4.jpg | דגם "MG SA" - מבט להגה
קובץ:MG SA 2-Litre 4-Door Sports Saloon (1936) (15984709161).jpg | דגם "MG SA", מודל "Sports Saloon" שנת 1936
קובץ:1936 MG SA 2.3 Rear.jpg | דגם "MG SA", שנת 1936
קובץ:1936 MG SA Tourer.jpg | דגם "MG SA" מודל "Tourer" תצורת 4 דלתות, שנת 1936
קובץ:MHV MG SA 2-litre tourer 1936.jpg | דגם "MG SA" מודל "Tourer" תצורת 4 דלתות, שנת 1936
קובץ:1938 MG SA Tickford Drop Head Coupe.jpg | דגם "MG SA", קבריולט, שנת 1938
קובץ:MG SA Charlesworth 1936 vl.JPG | דגם "MG SA", קבריולט, שנת 1936


## ראו גם
* MG 14/40
* MG L-type
* MG N-type
* MG P-type
* MG WA
* MG MGA
* MG Midget

## קישורים חיצוניים

## הערות שוליים

קטגוריה:דגמי מכוניות שהושקו ב-1936
SA
קטגוריה:מכוניות בריטיות
קטגוריה:מכוניות סלון
קטגוריה:מכוניות קבריולה
אצטדיון דינמו (סטברופול)

אצטדיון "**דינמו**" הוא אצטדיון כדורגל בעיר סטברופול, רוסיה. משמש כמגרש הבית למועדון הכדורגל "דינמו סטברופול", המשחקת בליגה הרוסית השנייה.

## מיקום
אצטדיון "דינמו" בסטברופול ממוקם באזור כיכר לנין, בחלק המרכזי של העיר, שבו גם שוכן בניין הדומה העירונית של סטברופול, ממשלת מחוז סטברופול, מעון המושל והספרייה המחוזית על שם לרמונטוב, מרכזי קניות גדולים ממוקמים בצד המזרחי של האצטדיון, בסמוך לפארק העירוני.

סמוך לאצטדיון עוברים קווים ראשיים של חשמליות ואוטובוסים. לכן ישנה גישה מכל חלקי העיר. במרחק שבע דקות הליכה מהאצטדיון ישנה תחנת האוטובוס ובמרחק 10-15 דקות הליכה גם תחנת רכבת והוא במרחק חצי שעה נסיעה מנמל התעופה הבינלאומי שפאקובסקויה.

## היסטוריה
האצטדיון נחנך במאי 1920 ושימש כאצטדיון ספורט מרכזי בעיר. במהלך התקופה הסובייטית הוא שופץ פעמיים, ב-1944 וב-1966.

האצטדיון אירח משחקים במסגרת הליגה הסובייטית השנייה.

לאחר התפרקות ברית המועצות שימש את מועדוני הכדורגל של העיר. לאחר הקמת דינמו סטברופול מחדש ב-2015 משמש כמגרשה הבייתי ומארח משחקים בליגה הרוסית השנייה.

האצטדיון מארח גם אירועים נוספים פרט למשחקי כדורגל. ב-29 בספטמבר 2007, במלאת 230 שנה לעיר, נערך קונצרט גדול ובו נטלו חלק אמנים כאלה פוגאצ'ובה, פיליפ קירקורוב, יוליה סביצ'בה ואחרים.

## קישורים חיצוניים
* אצטדיון "דינמו" באתר redwhite.ru

## הערות שוליים

קטגוריה:דינמו סטברופול
דינמו סטברופול
אצטדיון ארסנל טולה

**אצטדיון ארסנל**, או בשמו הרשמי **האצטדיון המרכזי ארסנל**, הוא אצטדיון הממוקם במרכז העיר טולה, משמש כמגרש הבית של קבוצת ארסנל טולה. בעל קיבולת של 19,241 צופים.

## היסטוריה
האצטדיון נחנך באוגוסט 1959 תחת השם "לוז'ניקי של טולה" (Тульские Лужники ברוסית)

שמו שונה מספר פעמים והוא נקרא בעבר אצטדיון "עמל" ואצטדיון "חמישים שנה לקומסומול".

ב-1996 שופץ מחדש על מנת להתאימו לתקני אופ"א. הוחלף הדשא ומערכות החימום והותקנה תאורה חדשה. מושבי העץ הישנים הוחלפו במושבי פלסטיק ונבנו חדרי הלבשה מופרדים.

בסתיו 2014 הותקן מסך אלקטרוני חדשוהאצטדיון שופץ שוב, בעקבות העפלת הקבוצה לליגת העל הרוסית בכדורגל

## קישורים חיצוניים

* האצטדיון באתר האינטרנט של המועדון
* האצטדיון באתר redwhite.ru
* האתר הרשמי של אוהדי ארסנל

## הערות שוליים

ארסנל טולה
קטגוריה:ארסנל טולה
קטגוריה:טולה: ספורט
Waltham Steam

ממוזער|310px|לוגו היצרן '''Waltham Manufacturing Company'''(שנת 1906)
**Waltham Steam** היא מכונית פתוחה מסוג "Runabout (car)"  המופעלת על ידי מנוע קיטור, אשר יוצרה בארצות הברית על ידי  יצרנית האופניים, האופנועים וכלי הרכב **Waltham Manufacturing Company**  בין השנים 1898–1901.

היצרן מוקם בוולת'ם במדינת מסצ'וסטס.

## Waltham Steam

* דגם פתוח לחלוטין
* 2 מושבים
* 4 גלגלים סימטריים
* מערכת היגוי: מוט
* משקל מנוע הקיטור + מעבה + כבל - 50 ק"ג
* מחיר היחידה ב-ארצות הברית בשנת 1898: 750 דולר

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1898
קטגוריה:מכוניות אמריקאיות
קטגוריה:מכוניות מנוע קיטור
קרייג פולר

**קרייג ס. פולר** (באנגלית: ** Craig S. Faller**; נולד ב-27 ביולי 1961) הוא קצין בדימוס בדרגת אדמירל בצי ארצות הברית. שירת כמפקד פיקוד דרום של ארצות הברית.

## ביוגרפיה
פולר נולד בפיירבורג שבפנסילבניה, בנם של הנרי ואודרי. ב-1983 סיים תואר ראשון בהנדסת מכונות מהאקדמיה הימית של ארצות הברית והתגייס לצי ארצות הברית. ב-1990 סיים תואר שני בבית הספר של הצי ללימודים מתקדמים.

פולר שירת כקצין מערכות חשמל וכור הנעה בסיירת הגרעינית "USS South Carolina", שימש קצין מבצעים במשחתת "USS Peterson", שירת בנושאת המטוסים "אנטרפרייז (CVN-65)" ושימש סגן מפקד המשחתת "USS John Hancock".

הוא פיקד על משחתת מסדרת ארלי ברק "USS Stethem", שבאפריל 2000 נשלחה לאזור המפרץ הפרסי והשתתפה באכיפת הסנקציות על עיראק. בדצמבר 2004 מונה פולר למפקד סיירת הטילים המונחים "USS Shiloh" ושירת בתפקיד עד מרץ 2006. בתקופת פיקודו סייעה הסיירת לנפגעי הצונאמי באינדונזיה. בהמשך שירותו פיקד על כוח התקיפה 3 בראשות נושאת המטוסים "ג'ון סטניס" והוביל אותו במהלך מלחמת עיראק ומבצע חירות מתמשכת באפגניסטן. כמפקד הכוח היה נתון בחקירה של המפקח הכללי של הצי על הפרת כללי האתיקה בכך שקיבל שדרוג לחדרים בבית מלון, החקירה מצאה שאכן חרג מכללי ההתנהגות הנאותה אך מצאה כי לא ניצל השדרוג לטובתו האישית, אלא הציע את החדרים הנוספים שקיבל לפקודיו. ב-2012 מונה לראש אגף מבצעים בפיקוד מרכז של ארצות הברית. בתפקידי מטה נוספים שימש מפקד פיקוד הגיוס של הצי, מזכיר צבאי לסנטור טד קנדי ועוזרם של מפקד פיקוד האוקיינוס השקט של ארצות הברית ומפקד פיקוד מרכז, ג'ים מאטיס. בתחילת 2017 מונה לעוזרו של מזכיר ההגנה מאטיס.

בנובמבר 2018 הועלה לדרגת אדמירל ומונה למפקד פיקוד דרום של ארצות הברית במקום קורט טיד. הוא כיהן בתפקיד עד אוקטובר 2021.

## קישורים חיצוניים

* ביוגרפיה באתר הצי

## הערות שוליים

קטגוריה:אדמירלים בצי ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי בית הספר של הצי ללימודים מתקדמים
קטגוריה:מעוטרי מדליית השירות המצוין של הצי
קטגוריה:מעוטרי מדליית השירות המצוין של מחלקת ההגנה
קטגוריה:אמריקאים מעוטרי אות לגיון ההצטיינות
קטגוריה:מפקדי פיקוד דרום של ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1961
אברהם אבא לייפר

רבי **אברהם אבא לייפר** (י"ח בכסלו ה'תרע"ח, 3 בדצמבר 1917 – י' בטבת ה'תש"ן, 7 בינואר 1990) היה האדמו"ר מפיטסבורג מ־1966 ועד לפטירתו. ב־1970 עלה לישראל והעביר את חצרו לאשדוד. מכונה **ה"אמונת אברהם"** על שם ספרו.

## ביוגרפיה
נולד בקרולי לאדמו"ר רבי יוסף לייפר, נכדו של רבי מרדכי מנדבורנה. בגיל 12 שלחו אביו (יחד עם אחיו) ללמוד באירופה אצל רבי שלמה זלמן פרידמן אב"ד ראחוב שם למד 4 שנים. בסיום לימודיו קיבל ממנו סמיכה. אחר כך עבר לישיבת סקלהיד ללמוד אצל הרב יהודה סגל רוזנר.

בשנת ה'תרצ"ז התארס לרחל, בתו של קרובו רבי איתמר רוזנבוים בן רבי מאיר מקרעטשניף, שנודע בכינויו "האדמו"ר הזקן מנדבורנא". החתונה התעכבה זמן רב כדי שרבי יוסף, אבי החתן יוכל לבוא מארצות הברית אך בשנת ה'תרצ"ט כשהחלו רוחות המלחמה הוחלט שיתחתן ללא נוכחות אביו. החתונה נערכה בצ'רנוביץ, מקום מגורי חמיו, ולאחר חתונתו מונה על ידי חמיו לכהן כרב בית הכנסת הגדול בעיר.

ניצל מהשואה ולאחריה היגר לארצות הברית והתגורר אצל אביו כשנה, ולאחר מכן עבר לניוארק שם החל לכהן כאדמו"ר בחיי אביו, והקים בית מדרש "אהבת ישראל". לאחר פטירת אביו באדר ה'תשכ"ו, עבר למלא את מקומו בפיטסבורג. בשנת ה'תשכ"ט שכל את בנו הרב יצחק אייזיק (חתנו של הרב ישראל אריה זלמנוביץ רבה של עכו), ולא השאיר אחריו צאצאים.

בשנת ה'תש"ל עלה לישראל וקבע את משכנו בעיר אשדוד, שם הקים מוסדות תורה וחסד. קיבל את האות יקיר העיר אשדוד. נפטר בפתאומיות בעשרה בטבת ה'תש"ן (ינואר 1990) ונקבר בהר המנוחות.

בכל מקומות מושבו היה פעיל בהקמת מוסדות דת ונטל חלק בחיים הציבורים. בהגיעו לישראל נמנע מהתערבות פוליטית, ולמרות הפצרות של אדמו"רי אגודת ישראל לא הצטרף בקריאה לבחירות.

## משפחתו
* בנו חיים, נפטר בילדותו
* בנו הרב יצחק אייזיק, חתן הרב ישראל אריה זלמנוביץ רבה של עכו
* בנו הרב מרדכי ישכר בער (נפטר בתשרי ה'תשפ"א), שימש תחתיו כאדמו"ר מפיטסבורג באשדוד עד לפטירתו
* חתנו הרב דוד שפיגל מאוסטרובה-קאלושין מארצות הברית, נפטר בי"ז באדר ה'תשפ"ו.
* חתנו הרב גרשון פרל, רב בית הכנסת "זכר יצחק" ברובע ב' באשדוד
* בתו מרים לאה (נפטרה בתשרי ה'תשע"ט), אשת הרב דב צבי קרייזווירט (נפטר ד' אייר תשפ"א), ראש ישיבת "תורת חיים" ברוממה ובנו של הרב חיים קרייזווירט.

## לקריאה נוספת
* אהרן בארי, **אבא לכולם - חייו של אברהם אבא לייפער מפיטסבורג**, אשדוד ה'תשנ"ג

## קישורים חיצוניים
* 
* 

## הערות שוליים

אברהם
קטגוריה:אשדוד: אדמו"רים
קטגוריה:יקירי אשדוד
קטגוריה:אדמו"רים אמריקאים
קטגוריה:אדמו"רים ישראלים
קטגוריה:יהודים הקבורים בהר המנוחות
קטגוריה:בית זידיטשוב
קטגוריה:ישראלים שנולדו ב-1917
קטגוריה:ישראלים שנפטרו ב-1990
Steve n seagulls

**Steve 'n' Seagulls** היא להקת קאנטרי פינית, המנגנת גרסאות בלוגראס לשירי רוק כבד ומטאל פופולריים.
## היסטוריה
הלהקה התפרסמה בקיץ 2014 עם פרסום סרטוניה ביוטיוב. הנצפה ביותר הייתה גרסת הכיסוי של הלהקה לשיר *[[Thunderstruck]]* של AC/DC. נכון לאוגוסט 2018, גרסת הכיסוי צברה למעל 66 מיליון צפיות באתר. אלבום הבכורה של הלהקה, *[[Farm Machine]]*, יצא לאור על ידי ספיינפארם רקורדס (Spinefarm Records) ב-8 במאי 2015. בנובמבר 2015, הוציאו לאור גרסה משלהם ל-"Sabotage" של הביסטי בויז, שהתבקשו להכין על ידי The A.V. Club. ב-3 באוגוסט 2016, הלהקה הוציאה לאור גרסת כיסוי לשיר "Aces High" של איירון מיידן, במטרה לקדם את האלבום השני שלהם, *[[Brothers In Farms]]*. האלבום השלישי של הלהקה, *Grainsville*, פורסם בסוף חודש אוגוסט 2018.	

ממוזער|left|250px|סטיב 'אן' סיגולס, מופיעים בפסטיבל ואקן 2015.

שם הלהקה הוא משחק מילים על השחקן האמריקאי סטיבן סיגל.

## הרכב הלהקה

**הרכב נוכחי:**
* רמל - שירה, גיטרה אקוסטית, בללייקה, מנדולינה
* הרמן - בנג'ו, שירה, גיטרה אקוסטית
* הילטונן - אקורדיון, קנטלה, מנדולינה, קלידים, חליל צד
* פוקי - קונטרבס, שירה
* פויקונן - תופים, כלי הקשה, שירה

## דיסקוגרפיה
**אלבומים**
* (Farm Machine* (2015*
* (Brothers in Farms* (2016*
* Grainsville (2018)
* Another Miracle (2020)

**סינגלים**
* (The Trooper* (2014*
* (Holy Diver* (2014*
* (Thunderstruck* (2014*
* (You Shook Me All Night Long* (2015*
* (Seek And Destroy* (2015*
* (Run To The Hills* (2015*
* (Nothing Else Matters* (2015*
* (Cemetery Gates* (2015*
* (Black Dog* (2016*
* (Aces High* (2016*
* (November Rain* (2016*
* (Self Esteem* (2016*
* (It's A Long Way To The Top* (If You Wanna Rock'n'Roll) (2017*
* (You Could Be Mine* (2017*
* (Sad But True (2017
*(Antisocial (2017
*(Panama (2018
*(Gimmie All Your Lovin' (2018

## קישורים חיצוניים

* 

* Youtube channel
* VEVO channel

## הערות שוליים

קטגוריה:להקות קאנטרי
קטגוריה:מוזיקה עממית
הדיוויזיה ה-345 (ורמאכט)

**הדיוויזיה ה-345** (בגרמנית: **345. Infanterie-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-25 בנובמבר 1942, והועמדה תחת פיקוד קרל בטכר. הדיוויזיה שימשה כדיוויזיית אימונים לכוחות הממונעים, וב-1 במרץ 1943 הוקמה על בסיסה הדיוויזיה הממונעת ה-29 מחדש.

## מפקדים
* קרל בטכר (25 בנובמבר 1942 - 28 בפברואר 1943)

## קישורים חיצוניים
* אודות הדיוויזיה באתר lexikon-der-wehrmacht

345
ולדימיר פדוטוב

**ולדימיר גאורגייביץ' פדוטוב** (ברוסית: **Влади́мир Григо́рьевич Федо́тов**; (18 בינואר 1943, מוסקבה, ברית המועצות — 29 במרץ 2009, מוסקבה, רוסיה) היה כדורגלן ומאמן כדורגל סובייטי- רוסי.

מחזיק בשיא ההופעות במדי צסק"א באליפות ברית המועצות (בשנים 1960–1975 והופיע ב-382 משחקים, הבקיע 92 שערים). במדי הנבחרת הסובייטית שיחק 22 משחקים והבקיע 4 שערים. הוא בנו היחיד של שחקן הכדורגל גריגורי פדוטוב וגיסו של המאמן קונסטנטין בסקוב (היה נשוי לבתו, ליובוב קונסטנטינובנה).

## קישורים חיצוניים

קטגוריה:כדורגלנים סובייטים
קטגוריה:חלוצי כדורגל סובייטים
קטגוריה:מוסקבה: כדורגלנים
קטגוריה:כדורגלני צסק"א מוסקבה
קטגוריה:כדורגלני נבחרת ברית המועצות
קטגוריה:מאמני כדורגל רוסים
קטגוריה:מאמני כדורגל סובייטים
קטגוריה:מאמני ארסנל טולה
קטגוריה:מאמני ספרטק מוסקבה
קטגוריה:מאמני לבסקי סופיה
קטגוריה:אישים הקבורים בבית העלמין נובודוויצ'יה
קטגוריה:רוסים שנולדו ב-1943
קטגוריה:רוסים שנפטרו ב-2009
סטפן קארל סטפנסון

**סטפן קארל סטפנסון** (באיסלנדית: **Stefán Karl Stefánsson**; 10 ביולי 1975 – 21 באוגוסט 2018) היה שחקן וזמר איסלנדי שהתפרסם בגילום דמותו של הנבל רובי רקב בסדרת הטלוויזיה האיסלנדית לילדים "נווה עצלנות".

## קריירה
הקריירה של סטפנסון החלה בשנת 1994. בגיל 19, הוא עבד בתור בובנאי בטלוויזיה. בשנותיו כמתאגרף, הוא גם למד באקדמיה לדרמה של איסלנד. עם זאת, הוא לא היה מרוצה מנקודות המבט של סטנדרטים דרמטיים איסלנדים. הוא נזכר כי מנהל בית הספר התיכון שלו אמר כי "ממלא מקום לא עושה פרצופים ומשנה פנים".

לימים הוזמן סטפנסון על ידי מאגנוס שבינג, מתעמל איסלנדי, לגלם את אחת הדמויות בהצגה השנייה של "נווה עצלנות". סטפנסון הסביר כי "שבינג רצה שהילדים יהיו בריאים יותר, ולכן הוא יצר מחזמר בשם 'נווה עצלנות'. הוא שיחק את ספורטקס, פנאט הכושר, ואני הייתי רובי רקב, הבחור שאהב להישאר בבית ולישון". לאחר ההצלחה הראשונית עם המחזמר ביצעה ניקלודיאון עסקה עם יוצרי "נווה עצלנות" על מנת לשדר את ארבעים הפרקים הראשונים של הסדרה, ואלה הופקו באולפן מיוחד שנבנה באיסלנד. בתחילת דרכה של "נווה עצלנות" בתחילת שנות ה-2000, סטפנסון לא ידע אנגלית כלל, אך במהרה שלט בשפה באופן מלא.

## חיים אישיים
סטפנסון התגורר בלוס אנג'לס יחד עם אשתו, שלוש בנות ובן אחד.

הוא אובחן לראשונה כחולה בסרטן כיס המרה ב-2016 ועבר ניתוח להסרת גרורות בשנת 2017. המחלה חזרה בשנת 2018 באופן חמור יותר, ובשנה זו הוענק לו אות "מסדר הפלקון".

## מחלתו ומותו
סטפנסון הודיע באוקטובר 2016 כי אובחן כחולה בסרטן כיס המרה; בעקבות כך, נוצר קמפיין "GoFundMe" על ידי אחד מהיוצרים הראשיים של נווה עצלנות, מארק ואלנטי, לסייע לשלם את עלויות המחיה של סטפנסון כאשר הוא נעשה חולה מדי לעבודה. הקמפיין זכה לפופולריות על ידי משתמשי יוטיוב שונים שהעלו פרודיות על עבודותיו של סטפנסון, בין השאר על השירים "We Are Number One" ו"The Mine Song" מהתוכנית. סטפנסון הבהיר במהלך מסע הקמפיין של "GoFundMe", כי בעוד שהגרורות שלו הוסרו לאחר ניתוח כבד מוצלח ביוני 2017, הוא עדיין היה חולה וסירב לקבל עוד טיפולים.

במרץ 2018 התבשר סטפנסון כי הסרטן שלו סופני, ואמר כי הוא עובר כימותרפיה כדי להאריך את חייו. באפריל 2018 הודיע כי הוא בחר להפסיק את הטיפול הכימותרפי, והחל לסגור את כל חשבונות המדיה החברתית שלו. הוא נפטר ב-21 באוגוסט 2018, בגיל 43. אשתו אמרה כי "לפי בקשתו של סטפן, לא תהיה הלוויה. שרידיו יפוזרו בחשאיות באוקיינוס רחוק".

המנהל שלו, שריל אדיסון, הכריז כי אקדמיה ומרכז לאומנויות הבמה על שמו יושקו בשווייץ בשנת 2019 כמחווה לפועלו ולקריירה שלו.

## קישורים חיצוניים

* 

קטגוריה:שחקני קולנוע וטלוויזיה איסלנדים
קטגוריה:איסלנדים שנולדו ב-1975
קטגוריה:נפטרים ב-2018
ריקי צ'אמפ

**ריקי צ'אמפ** (באנגלית: **Ricky Champ**; נולד ב-1 ביולי 1980) הוא שחקן אנגלי.

## ביוגרפיה
צ'אמפ נולד בסאות'אנד-און-סי שבאסקס באנגליה. הוא ידוע בעיקר מהופעתו בתפקיד פול בקומדיית המצבים "הוא והיא". עוד שיחק בסדרה הקומית "Crims", בסדרה "Plebs", ובעונה השישית של סדרת הטלוויזיה "משחקי הכס" של רשת HBO. ב-2018 החל להופיע באופרת הסבון "איסטאנדרס" בתפקיד סטיוארט הייוויי.

בשנת 2023 כיכב במחזה של וסט אנד "2:22 A Ghost Story" מאת דני רובינס (אנ') בדמותו של בן.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1980
דיוויזיית הפאנצר ה-178 (ורמאכט)

**דיוויזיית הפאנצר ה-178** (בגרמנית: **178. Panzer-Division**), הייתה דיוויזיה משוריינת של הוורמאכט במהלך מלחמת העולם השנייה.

## היסטוריה
הדיוויזיה הוקמה ב-5 בינואר 1940 בשלזיה כ**הדיוויזיה הממונעת ה-178**, ולמפקדה מונה קורט ברנרד. ב-5 באפריל 1943 הוסבה הדיוויזיה ל**דיוויזיית הפאנצר ה-178**. בדצמבר 1944 פורקה הדיוויזיה, ועל בסיסה הוקמה דיוויזיית הפאנצר טטרה, בעוד שחלק מיחידותיה נשארו בשלזיה.

## מפקדים
### הדיוויזיה הממונעת ה-178
* קורט ברנרד (15 בדצמבר 1940 - 5 באפריל 1943)

### דיוויזיית הפאנצר ה-178
* פרידריך-וילהלם פון לפר (5 באפריל 1943 - 1 באוקטובר 1944)
* קרל-פרידריך פון מדן (1 באוקטובר 1944 - 9 באוקטובר 1944)
* הנס-אולריך בק (9 באוקטובר 1944 - דצמבר 1944)

## לקריאה נוספת

* Martin Windrow, **The Panzer Divisions**, UK: Osprey Publishing, 1972.

## קישורים חיצוניים
* הדיוויזיה הממונעת ה-178 באתר lexikon-der-wehrmacht.
* דיוויזיית הפאנצר ה-178 באתר lexikon-der-wehrmacht.

178
דיוויזיית הפאנצר טטרה

**דיוויזיית הפאנצר טטרה** (בגרמנית: **Panzer-Division Tatra**), הייתה דיוויזיה משוריינת של הוורמאכט במהלך מלחמת העולם השנייה.

## היסטוריה
הדיוויזיה הוקמה באוגוסט 1944 בסלובקיה, על בסיס דיוויזיית הפאנצר ה-178, וכללה יחידות הכשרה של הוורמאכט, ואשר נקראה על שם הרי הטטרה בסלובקיה. יחידות הדיוויזיה השתתפו בדיכוי המרד הסלובקי, וב-9 באוקטובר מונה פרידריך-וילהלם פון לפר למפקד הדיוויזיה. ב-16 בינואר 1945 שונה שם הדיוויזיה ל**דיוויזיית הפאנצר ה-232**, והנס-אולריך בק מונה למפקדה. הדיוויזיה לחמה באוסטריה, ובסוף מרץ 1945 הושמדה הדיוויזיה.

## מפקדים
### הדיוויזיה הממונעת טטרה
* פרידריך-וילהלם פון לפר (9 באוקטובר 1944 - 16 בינואר 1945)

### דיוויזיית הפאנצר ה-232
* הנס-אולריך בק (16 בינואר 1945 - מרץ 1946)

## לקריאה נוספת

* Martin Windrow, **The Panzer Divisions**, UK: Osprey Publishing, 1972.

## קישורים חיצוניים
* דיוויזיית הפאנצר טטרה באתר lexikon-der-wehrmacht.
* דיוויזיית הפאנצר ה-232 באתר lexikon-der-wehrmacht.

טטרה
כדורגל באולימפיאדת מוסקבה (1980)

**[[אולימפיאדת מוסקבה (1980)]]** נערכה במוסקבה, בירת ברית המועצות. תחרויות הכדורגל נערכו בין ה-20 ביולי ל-2 באוגוסט 1980. בטורניר לקחו חלק 16 נבחרות גברים.

שבע מהנבחרות שהעפילו לטורניר הצטרפו לחרם האמריקאי על אולימפיאדת מוסקבה ולא השתתפו בטורניר. בדו"ח הטכני של פיפ"א בעקבות הטורניר, נכתב כי בהשוואה לאליפות העולם לנוער 1979 ביפן ולמונדיאל 1978 בארגנטינה, רמת הכדורגל הכללית בטורניר האולימפי הייתה נחותה יותר.

ב-32 משחקים נכבשו 82 שערים (2.6 בממוצע). במשחקים נוכחו 765 אלף צופים.

במשחק הגמר שנערך בהאצטדיון המרכזי על שם לנין  ניצחה את  0:1. בפעם השלישית ברציפות האלופה המכהנת הפסידה במשחק הגמר.

## אצטדיונים
טורניר הכדורגל התקיים בחמישה אצטדיונים שונים בארבע ערים שונות, כאשר שניים מהאצטדיונים המארחים היו במוסקבה, והם אלו שאירחו באופן בלעדי את משחקי חצי הגמר, המשחק על מדליית הארד ומשחק הגמר, ששוחק באצטדיון המרכזי על שם לנין.

טורניר הכדורגל היה הטורניר הנצפה ביותר באולימפיאדת מוסקבה, כאשר 1,821,624 צופים חזו ב-32 משחקי הטורניר.

## הנבחרות שהעפילו
התחרות הייתה מתוכננת ל-16 נבחרות. להלן ההקצאה:

* אירופה - 4 מקומות (20 נבחרות נרשמו)
* אפריקה - 3 מקומות (20 נבחרות נרשמו)
* אסיה - 3 מקומות (18 נבחרות נרשמו)
* אמריקה הדרומית - 2 מקומות  (7 נבחרות נרשמו)
* אמריקה הצפונית - 2 מקומות (32 נבחרות נרשמו)
* האלופה המכהנת - 1
* המדינה המארחת - 1

בעקבות החרם האמריקאי על אולימפיאדת מוסקבה, ויתרו שבע מהנבחרות שהעפילו לטורניר על השתתפותן, והוחלפו בנבחרות אחרות מאותה הקונפדרציה. , מהמעפילות לטורניר, בחרה לשלוח נבחרת תחת דגל הוועד האולימפי הבינלאומי.

## תיאור התחרות
### בית א'

### בית ב'

### בית ג'

### בית ד'

### שלב הנוקאאוט

### משחק הגמר

## הדירוג הסופי

הערה:הדירג לפי הנתונים באתר האולימפי
## מלך השערים
**5 שערים**
*  סרגיי אנדרייב

**4 שערים**
*  לדיסלב ויזק
*  וולף-רודיגר נץ
*  פיודור צ'רנקוב

**3 שערים**
*  פרנק טרלצקי
*  פייסל אל-דאחיל
*  יורי גברילוב

## ישראל במשחקים
נבחרת ישראל התמודדה במסגרת האירופית. היא שיחקה בבית המוקדם בה זכתה ספרד ולא העפילה למשחקים.

## קישורים חיצוניים

* דו"ח של צוות טכני של פיפ"א על המשחקים
* כדורגל באולימפיאדת מוסקבה באתר rsssf
* נתונים מאתר אולימפי
* נתונים מאתר פיפ"א
* נתונים מאתר transfermarkt
* נתונים מאתר התאגדות לכדורגל
* משחק הגמר - נתונים מפורטים

*
1980
קטגוריה:ענפי ספורט באולימפיאדת מוסקבה (1980)
קטגוריה:מוסקבה: תחרויות כדורגל
קטגוריה:סנקט פטרבורג: תחרויות כדורגל
ולטר פון בולטנשטרן

ממוזער|מצבתו של בולטשטרן
**ולטר פון בולטשטרן** (בגרמנית: **Walter von Boltenstern**; 26 בנובמבר 1889 – 19 בינואר 1952), היה מפקד בכיר בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון בולטנשטרן נולד ב-26 בנובמבר 1889 בברסלאו שהשתייכה לאימפריה הגרמנית, לסוחר הוגו פון בולטנשטרן ואשתו מרתה לבית מילר. בשנת 1909 הוא התגייס לצבא הגרמני הקיסרי, והצטרף לרגימנט הגרנדירים של המשמר ה-4 (הקיסרית אוגוסטה). בשנת 1913 הוא הועבר לרגימנט הגרנדירים של המשמר ה-5, עמו לחם בתחילת מלחמת העולם הראשונה במסגרת דיוויזיית המשמר ה-3. ב-21 בדצמבר 1914 הוא הועבר לרגימנט המילואים ה-262, וב-18 באוגוסט 1915 הועלה לדרגת אובר לוטננט ומונה כמפקד פלוגה. ב-2 בפברואר 1917 הוא מונה לקצין מטה בדיוויזיית המילואים ה-79, וב-20 בספטמבר 1918 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף פון בולטנשטרן לרייכסווהר, ומילא בו תפקידי פיקוד ומטה. ב-1 בפברואר 1932 הוא הועלה לדרגת מיור, וב-1 באוקטובר 1934 הוא הועלה לדרגת אוברסט לוטננט ומונה לשליש הקורפוס ה-3. ב-1 באפריל 1937 הוא הועלה לדרגת אוברסט, וב-12 באוקטובר 1937 הוא מונה למפקד רגימנט הרגלים ה-71 בארפורט.

### מלחמת העולם השנייה
במהלך המערכה בפולין ובמהלך המערכה על צרפת פיקד פון בולטנשטרן על רגימנט הרגלים הממונע ה-71, ולחם עמו כחלק מהדיוויזיה הממונעת ה-29. ב-1 ביולי 1940 הוא מונה למפקד הדיוויזיה הממונעת ה-29, ובאמצע אוגוסט 1940 הוא הועלה לדרגת גנרל מיור. במהלך מבצע ברברוסה לחמה הדיוויזיה כחלק מהקורפוס הממונע ה-47 במסגרת ארמיית הפאנצר השנייה, והשתתפה בקרב סמולנסק ובקרב על מוסקבה. ב-13 באוגוסט 1941 הוענק לו עיטור צלב האבירים של צלב הברזל, וב-20 בינואר 1942 הוא מונה למפקד הדיוויזיה הממונעת ה-179, אשר הוסבה ביולי 1943 לדיוויזיית הפאנצר ה-179 מילואים בוויימאר. ב-15 ביולי 1942 הוא הועלה לדרגת גנרל לוטננט, וב-3 ביוני 1944 הוא מונה לקצין מטה בקבוצת ארמיות צפון אוקראינה, וב-31 בינואר 1945 הוא פרש לביתו, אולם אף על פי כן לאחר המלחמה, במאי 1945, הוא נשבה על ידי כוחות הכיבוש של הצבא האדום ונשלח לברית המועצות.

### לאחר המלחמה
פון בולטנשטרן מת ב-19 בינואר 1952 במהלך שהותו בשבי במחנה וואיקובו, והוא בן 72 שנים.

## קישורים חיצוניים
* ולטר פון בולטנשטרן באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1952
אליפות העולם בכדוריד 2017

**אליפות העולם בכדוריד 2017** היא אליפות העולם ה-25 והיא נערכה על ידי איגוד הכדוריד העולמי. הטורניר התקיים בצרפת בין ה-11 בינואר ל-29 בינואר 2017. משחק הגמר נערך בפריז באקור הוטל ארנה שכולל 14,000 מקומות. 

 זכתה באליפות בפעם השישית בתולדות הנבחרת.   

## מתכונת התחרות

הקבוצות חולקו ל-4 בתים. 4 נבחרות חזקות מכל בית העפילו לשלב שמינית הגמר.

הנבחרות שלא העפילו לשלב השני, התמודדו על "גביע הנשיא".

## מהלך התחרות
### בית א'
משחקי הבית נערכו בפריז באקור הוטל ארנה שמכילה 15,700 מקומות ונאנט באולם Exponantes – Hall XXL שמכיל 7,700 מקומות.

### בית ב'
משחקי הבית נערכו במץ באולם Arènes de Metz שמכיל 5,100 מקומות.

### בית ג'
משחקי הבית נערכו ברואן באולם Kindarena שמכיל 5,700 מקומות.

### בית ד'
משחקי הבית נערכו בפריז באקור הוטל ארנה שמכילה 15,700 מקומות.

## שלבי הגמר

## הדירוג הסופי
ממוזער|שמאל|300px|הנבחרת הזוכה

## ישראל באליפות
נבחרת ישראל בכדוריד במסגרת מוקדמות אירופה הוגרלה לבית ב'. הנבחרת סיימה את הבית במקום השני וסיימה את השתתפותה.

## קישורים חיצוניים

* מידע באתר איגוד הכדוריד העולמי
* נתונים מאתר טודור66
* מוקדמות אירופה 
* 

כדוריד
כדוריד
קטגוריה:אליפויות העולם בכדוריד
קטגוריה:ליל: ספורט
קטגוריה:נאנט: ספורט
קטגוריה:פריז: תחרויות ספורט
קטגוריה:מונפלייה: ספורט
קטגוריה:ברסט (צרפת): ספורט
קטגוריה:2017 בצרפת
דיוויזיית הפאנצר ה-233 (ורמאכט)

**דיוויזיית הפאנצר ה-233** (בגרמנית: **Panzer-Division Tatra**), הייתה דיוויזיה משוריינת של הוורמאכט במהלך מלחמת העולם השנייה.

## היסטוריה
הדיוויזיה הוקמה ב-15 במאי 1942, וב-7 ביולי אותה שנה שונה שמה ל**דיוויזיית הפאנצרגרנדיר ה-233**. היא הוצבה בפרנקפורט על האודר, ולמפקדה מונה קורט יאהן. ב-8 באוגוסט 1943 הוסבה הדיוויזיה ל**דיוויזיית הפאנצר ה-232 מילואים**, וב-18 בנובמבר אותה שנה היא הועברה לדנמרק. הדיוויזיה שימשה לצורך תגבור יחידות השריון הסדירות, וב-24 בפברואר 1945 שונה שמה ל**דיוויזיית הפאנצר ה-233**. הדיוויזיה שימשה לצורך תגבור דיוויזיית הפאנצר קלאוזביץ, ועם תום המלחמה פורקה הדיוויזיה.

## מפקדים
* קורט יאהן (7 ביולי 1942 - 1 במרץ 1943)
* היינריך ווש (1 במרץ 1943 - 8 באוגוסט 1943)
* קורט קונו (8 באוגוסט 1943 - 20 במאי 1944)
* מקס פרמרי (20 במאי 1944 - 15 באוגוסט 1944)
* הלמוט פון דר שבאלרי (15 באוגוסט 1944 - 4 באוקטובר 1944)
* מקס פרמרי (4 באוקטובר 1944 - 8 במאי 1945)

## לקריאה נוספת

* Martin Windrow, **The Panzer Divisions**, UK: Osprey Publishing, 1972.

## קישורים חיצוניים
* הדיוויזיה ה-233 באתר lexikon-der-wehrmacht.
* דיוויזיית הפאנצרגרנדיר ה-233 באתר lexikon-der-wehrmacht.
* דיוויזיית הפאנצר ה-232 מילואים באתר lexikon-der-wehrmacht.
* דיוויזיית הפאנצר ה-232 באתר lexikon-der-wehrmacht.

233
כינורות ינגנו

"**כינורות ינגנו**" הוא סינגל שהוקלט על ידי הזמרת הישראלית שרית חדד, מתוך אלבומה ה-22, שרית חדד. השיר יצא לאור ב-11 במאי 2015, כסינגל השלישי מתוך האלבום, על ידי חברת התקליטים אבי גואטה הפקות בע"מ.

בשנת 2018, הפך השיר לנצפה ביותר מתוך האלבום שרית חדד. השיר הגיע למקום השני במצעד של רדיו אמצע הדרך.

## רקע וכתיבה
השיר נכתב והולחן על ידי אופיר כהן, והופק על ידי תמיר צור. השיר בדומה לשאר שירי האלבום, הוא שיר בסגנון הפופ המשלב בתוכו גם את סגנון המוזיקה הים-תיכונית. השיר בוצע על ידי עדן ענקי בתוכנית "אייל גולן קורא לך".

בנוסף לכך, עלה השיר לרשתות הסטרימינג בסמוך לצאת האלבום.

## וידאו קליפ
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל ומילותיו. האודיו זכה להצלחה רבה והפך לנצפה ביותר מתוך האלבום שרית חדד.

נכון ל-22 באוגוסט 2018, מונה הצפיות שלו עומד על קרוב ל-5 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אופיר כהן
קטגוריה:שירים שהופקו על ידי תמיר צור
קטגוריה:שירים על כינורות
פרבומאי

**פרבומאי** (בבולגרית: **Първомай**) היא עיר במחוז פלובדיב שבבולגריה. היא נמצאת כ-39 ק"מ מהעיר פלובדיב וכ-180 ק"מ מסופיה. בעיר יש מגמת הגירה שלילית, והיא מדורגת במקום ה-57 מבין ערי בולגריה מבחינת אוכלוסייה.

## אזורי המטרופולין
מטרופולין פרבומאי מחולקת לשלושה אזורים עיקריים:
# פרבומאי - האזור הגדול והמרכזי ביותר, בו מתגוררים רוב התושבים.
# דיבאר - עיירה מדרום לפרבומאי, בה עובר הכביש הראשי מס' 8.
# ליובנובו - עיירה שנמצאת מצפון מזרח לפרבומאי. סמוכה למחוז חסקובו.

## גאוגרפיה
גובהה הממוצע של העיר הוא 134 מטרים מעל פני הים. בסמוך לעיר עובר נהר המריצה.

## תחבורה
בעיר פועלת תחנת רכבת שמשרתת את תושבי העיר והסביבה. העיר שוכנת בסמוך לכביש הראשי מס' 8, שחוצה את המדינה לכל אורכה - ממשולש הגבולות יוון-טורקיה-בולגריה עד גבול בולגריה-סרביה. מהעיר יש רכבות לסופיה, לפלובדיב ולערים נוספות.

## קישורים חיצוניים

* מפת העיר

קטגוריה:ערי מחוז פלובדיב
רחוק מכאן (שיר)

**רחוק מכאן** הוא סינגל שהוקלט על ידי הזמרת הישראלית מרגלית צנעני. השיר יצא לאור ב-28 ביוני 2016, כסינגל שלא מתוך אלבום, תחת חסותן של חברות התקליטים "ביג בוס רקורדס", ו"מרגול הפקות".

עם יציאתו נכנס השיר אל המקום ה-6 במצעד של רשת ג', וה-21 ברדיו אמצע הדרך.

## רקע וכתיבה
השיר נכתב והולחן על ידי בנה של מרגלית צנעני, אסף לביא צנעני והופק על ידי נדב ביטון. השיר הוא מעין בלדה ים-תיכונית, המשלבת בתוכה גם את סגנון מוזיקת הנשמה, שאפיין את שיריה הקודמים.

יוסי חרסונסקי סקר את השיר, והעניק לו ציון של שלושה וחצי כוכבי זהב מתוך חמישה.

## וידאו קליפ
טרם הוציאה את הווידאו קליפ המלא של השיר, העלתה מרגלית צנעני לערוץ היוטיוב שלה אודיו של השיר, המציג את עטיפתו של הסינגל. האודיו זכה להצלחה מתונה וצבר למעלה מ-100 אלף צפיות בסך הכל.

## מיקומי שיא

## קישורים חיצוניים

## הערות שוליים

קטגוריה:שירי מרגלית צנעני
קטגוריה:שירים בעברית
קונגר אמריקאי

**קונגר אמריקאי** (שם מדעי: *Conger oceanicus*) הוא מין דג ימי ממשפחת הקונגריים. הוא קרובו של המין הגדול ביותר בסדרת הצלופחאים - קונגר אירופי. הוא חי רק במימי האוקיינוס האטלנטי שלחופי אמריקה. תחומי מחייתו הם מנובה סקוטיה בצפון לצפון-מזרח פלורידה וצפון מפרץ מקסיקו בדרום. כמה דיווחים שלו נרשמו גם מהאי סנט הלנה שבאמצע האוקיינוס האטלנטי.

קונגר זה קטן מקרובו האירופאי אך עדין גדול מאוד ובבגרותו יכול להגיע לאורך של 2 מטר ולמשקל של מעל 40 קילוגרם. הוא בעל גוף מוארך בצבע אפור כהה ובעל עיניים קטנות ולסתות גדולות. הוא מצוי על קרקעית הים רוב זמנו ויוצא לצוד בשעות החשיכה.

צייד זה מתמקד במיני סרטנים, דגים קטנים ורכיכות שונות והוא יגוון גם בנבלות שנפלו לקרקעית הים. הקונגר יכול לצלול לעומק התהומות בחיפוש מזון ולעיתים יעלה גם בשפכי נהרות אך לא כהתנהגות קבועה. הצעירים מצויים במים כפלנקטון שצף על זרם הגולף. הבוגרים נודדים לעבר ים סרגסו בו הם משריצים צאצאים על אצות הסרגסום ונעלמים, ככל הנראה מתים.

## קישורים חיצוניים

## הערות שוליים

קטגוריה:בעלי חיים שתוארו ב-1818
קטגוריה:טקסונים שתוארו בידי סמואל ל. מיצ'יל
קטגוריה:ערכים שבהם תבנית בריטניקה אינה מתאימה
קטגוריה:קונגריים
קטגוריה:מגה-פאונה של האוקיינוס האטלנטי
קטגוריה:דגי האוקיינוס האטלנטי
טראנה בורק

**טראנה בורק** (באנגלית: **Tarana Burke**; נולדה ב-12 בספטמבר 1973) היא פעילה אפרו-אמריקאית לזכויות האזרח שייסדה את תנועת Me Too בשנת 2006.

בורק החלה להשתמש כאקט מודע ויזום בביטוי "גם אני", כדי לקדם מודעות חברתית לתופעה החברתית הנרחבת של הטרדות ותקיפות מיניות.

המונח התפתח לתנועה חברתית בשנת 2017 בעקבות חשיפת התעללויותיו המיניות של הארווי ויינסטין. מגזין טיים העניק לבורק, לצד פעילות חברתיות נוספות, את הכינוי "מפרת שתיקה", כחלק מהענקת פרס איש השנה 2017 לקמפיין ME TOO.

במסגרת פעילותה החברתית, בורק נואמת בציבור ברחבי העולם ועומדת בראש עמותה אמריקאית בשם "בנות לשוויון מגדרי".

## חיים מוקדמים והשכלה
בורק נולדה ברובע הברונקס, ניו יורק, וגדלה באזור. כבר בנעוריה הפכה לאקטיביסטית ופעלה לשפר את חייהן של נערות צעירות מקהילות מוחלשות.

בורק נרשמה לאוניברסיטת אלבאמה סטייט ולאחר מכן עברה לאוניברסיטת אובורן, שם סיימה תואר ראשון.

במהלך לימודיה, ארגנה מסיבות עיתונאים ואירועים חברתיים בנושא צדק חברתי, אנטי-גזענות וזכויות מיעוטים.

## אקטיביזם
### בנות למען שוויון מגדרי
בורק היא מנכ"לית בכירה בעמותת "בנות לשוויון מגדרי" הממוקמת בברוקלין. העמותה פועלת להעצמת נערות אפרו-אמריקאיות באמצעות קורסים ותוכניות פיתוח שונות.

### Just Be בע"מ
בשנת 1997, בורק פגשה באלבמה נערה צעירה בשם עדן, שסיפרה לה שעברה התעללות מינית על ידי חבר של אמא. בורק סיפרה כי לא ידעה מה להגיד לנערה אותה לא פגשה שוב מעולם. אולם, לדבריה, בדיעבד, הצטערה שלא אמרה לה "גם אני."

בעקבות מפגש זה ומפגשים נוספים, בורק הגיעה להבנה שנערות צעירות צריכות סוג אחר של תשומת לב מזה לו נזקקים נערים בני גילן.
מקרה זה, לצד תקריות נוספות הובילו את בורק לייסד את Just Be, ארגון המקדם נערות בנות מיעוטים בגילאי 12–18.

בשנת 2006, בורק יסדה דף לארגון באתר מייספייס ובשנת 2007 הארגון זכה במענק.

### תנועת [[Me Too]]
בשנת 2006, בורק יסדה את תנועת Me Too והחלה להשתמש בביטוי. זאת, כדרך להעלאת המודעות החברתית לשכיחות תופעת ההטרדות והתקיפות המיניות בחברה.

הביטוי התפתח לתנועה נרחבת יותר רק בשנת 2017. תרם לכך השימוש בהאשטג לצד האמירה "גם אני", כדי לציין את הטרדותיו המיניות של הארווי וויינסטין. בין האחראיות לתופעה, השחקנית אליסה מילאנו אשר השתמשה בביטוי שיצרה בורק ועודדה נשים להשתמש בביטוי "גם אני" לצד האשטג כדי לשתף בהטרדות ותקיפות מיניות אותן עברו.

## הצטיינות ופרסים
* 2017: "איש השנה" של מגזין טיים
* 2018: פרס רידנאור (Ridenhour) על הפגנת אומץ

## קישורים חיצוניים

* 

* 

## הערות שוליים

קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:פעילות אפרו-אמריקאיות
קטגוריה:פעילים אפרו-אמריקאים
קטגוריה:בוגרות אוניברסיטת אובורן
קטגוריה:בוגרי אוניברסיטת אובורן
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1973
קטגוריה:אמריקאים שנולדו ב-1973